Deg uḥric aneggaru, nexdem tasleḍt i yiggan n yiwudam (tiggawin i ixeddem waṣaḍ deg tmacahut). Yal yiwen deg-sen, yesɛa iswi i ilaq ad yaweḍ, ɣef ayagi, ilaq-as ad yesɛadi aṭas n tedyanin akken ad yaweḍ ɣur-s. Nefren ad neḍfer azenziɣ n Greimas akken ad d-nekkes tiɣawsiwin tigejdanin i-ɣef yettnadi waṣaḍ deg yal tamacahut. Nufa-d llant kra n tɣawsiwin i d-yettuɣalen am unadi ɣef watmaten deg tmacahut Ɛli d Waɛli, am unadi ɣef tidet deg tmacahut Timellalin n uzrem, am usellek n yelli-s n selṭan deg tmacahut Ɛli d Waɛli, am trewla ɣef tmehqranit deg tmacahut Tarbibt yettwaḥeqren. Sumata, tiɣawsiwin-agi, qqnent meṛṛa ɣer twuri n uselmed d ttrebga is-i tettwassen tmacahut.